CELEX: 22020D0896
Language: lt
Date: 1576195200000
Title: Bendrijos ir Šveicarijos sausumos transporto komiteto sprendimo Nr. 1/2020 2020 m. birželio 19 d. dėl Sprendimo Nr. 2/2019 suderinimo su Europos Parlamento ir Tarybos direktyvų (ES) 2016/797 ir (ES) 2016/798 perkėlimo datomis, atidėtomis dėl COVID-19 pandemijos, priedas [2020/896]

30.6.2020   
               
               
                  LT
               
               
                  Europos Sąjungos oficialusis leidinys
               
               
                  L 206/65
               
            
         BENDRIJOS IR ŠVEICARIJOS SAUSUMOS TRANSPORTO KOMITETO SPRENDIMO Nr. 1/2020
         2020 m. birželio 19 d.
         dėl Sprendimo Nr. 2/2019 suderinimo su Europos Parlamento ir Tarybos direktyvų (ES) 2016/797 ir (ES) 2016/798 perkėlimo datomis, atidėtomis dėl COVID-19 pandemijos, priedas [2020/896]
         KOMITETAS,
         atsižvelgdamas į Susitarimą tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliu ir keliais (1) (toliau – Susitarimas), ypač į jo 52 straipsnio 4 dalį,
         kadangi:
         2019 m. gruodžio 13 d. Jungtinio komiteto sprendimu Nr. 2/2019 (2) siekiama palaikyti sklandų geležinkelių eismą tarp Šveicarijos ir Europos Sąjungos, laikantis Europos Parlamento ir Tarybos direktyvoje (ES) 2016/797 (3) ir Europos Parlamento ir Tarybos direktyvoje (ES) 2016/798 (4) nustatytų reikalavimų. Dėl ypatingų aplinkybių, susidariusių dėl COVID-19 pandemijos, Europos Parlamentas ir Taryba, priimdami Direktyvą (ES) 2020/700 (5), atidėjo direktyvų (ES) 2016/797 ir (ES) 2016/798 perkėlimo į nacionalinę teisę datas. Tikslinga suderinti Jungtinio komiteto sprendimą Nr. 2/2019 su perkėlimo į nacionalinę teisę datomis, pakeistomis ta direktyva;
         NUSPRENDĖ:
         
            1 straipsnis
            2019 m. gruodžio 13 d. Bendrijos ir Šveicarijos sausumos transporto komiteto sprendimo Nr. 2/2019 7 straipsnis papildomas nauja 2a dalimi:
            
                        „2a.
                     
                     
                        Jungtinio komiteto sprendimo Nr. 1/2013 2 straipsnio 1 dalis ir (arba) 3 straipsnio 1 dalis ir toliau taikomos iki 2020 m. spalio 31 d. toms valstybėms narėms, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį arba Direktyvos (ES) 2016/798 33 straipsnio 2a dalį.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Berne 2020 m. birželio 19 d.
            
               
                  Šveicarijos Konfederacijos vardu
               
               
                  Pirmininkas
               
               Peter FÜGLISTALER
            
            
               
                  Europos Sąjungos vardu
               
               
                  Europos Sąjungos delegacijos vadovė
               
               Elisabeth WERNER
            
         
         
            (1)  OL L 114, 2002 4 30, p. 91.
         
            (2)  OL L 13, 2020 1 17, p. 43.
         
            (3)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).
         
            (4)  2016 m. gegužės 11 d. Europos Parlamento ir Tarybos direktyva (ES) 2016/798 dėl geležinkelių saugos (OL L 138, 2016 5 26, p. 102).
         
            (5)  2020 m. gegužės 25 d. Europos Parlamento ir Tarybos direktyva (ES) 2020/700, kuria iš dalies keičiamos direktyvos (ES) 2016/797 ir (ES) 2016/798, kiek tai susiję su jų perkėlimo į nacionalinę teisę terminų pratęsimu (OL L 165, 2020 5 27, p. 27).